Ο **Λόται Τσέρινγκ** ( Τζόνγκα: བློ་གྲོས་ཚེ་རིང་ , Νεπαλικά: लोटे छिरिङ, γεννημένος στις 10 Μαΐου 1969) είναι Μπουτανέζος πολιτικός και ιατρός  που είναι πολιτικός, ο οποίος διατέλεσε πρωθυπουργός του Μπουτάν, στο αξίωμά από τις 7 Νοεμβρίου 2018 έως την 1η Νοεμβρίου 2023. Είναι επίσης πρόεδρος του πολιτικού κόμματος Ντρούκ Νιαμρούπ Τσογκπά από τις 14 Μαΐου του 2018.

Ζωή και εκπαίδευση
------------------

Ο Τσέρινγκ γεννήθηκε στις 10 Μαΐου 1969, σε μια ταπεινή οικογένεια. Προέρχεται από το χωριό Νταλούκα στο Μεγουάνγκ Γκεγουόγκ της περιοχής του Τιμπού.

Έλαβε την πρώιμη εκπαίδευσή του από το Γυμνάσιο Πουνάχα και αποφοίτησε από το Κολλέγιο Σερούμπτσε. Αποφοίτησε από το Ιατρικό Κολλέγιο του Μαϊαμανσίνγκ στο Πανεπιστήμιο της Ντάκα του Μπαγκλαντές και έλαβε πτυχίο ιατρικής και χειρουργικής MBBS το 2001. Ολοκλήρωσε την φοίτηση του στην χειρουργική στο Ιατρικό Πανεπιστήμιο Μπανγκαμπάντου Σέιχ Μουτζίμπ στη Ντάκα του Μπαγκλαντές. Το 2007, σπούδασε Ουρολογία στο Ιατρικό Κολλέγιο του Ουισκόνσιν των ΗΠΑ, υπό την υποτροφία του Παγκόσμιου Οργανισμού Υγείας. Με την επιστροφή του στο Μπουτάν, ήταν ο μόνος εξειδικευμένος και εκπαιδευμένος ουρολόγος στη χώρα του. Το 2010, απέκτησε υποτροφία στην Ενδοουρολογία στο Γενικό Νοσοκομείο της Σιγκαπούρης, και στο Πανεπιστήμιο Οκαγιάμα της Ιαπωνίας. Έλαβε μεταπτυχιακό στη Διοίκηση Επιχειρήσεων από το Πανεπιστήμιο της Καμπέρα στην Αυστραλία το 2014.

Προσωπική ζωή
-------------

Ο Τσέρινγκ, ένας νεπαλόγλωσσος Λοτσάμπα, είναι παντρεμένος με την γιατρό Ούγκιεν Ντεμά. Έχουν αποκτήσει μια κόρη. Κατά τη διάρκεια της θητείας του στο Περιφερειακό Νοσοκομείο Αναφοράς Μονγκάρ, υιοθέτησε ένα κορίτσι και ένα αγόρι.

Επαγγελματική Καριέρα
---------------------

Ο Τσέρινγκ υπηρέτησε ως σύμβουλος χειρουργικής στο Εθνικό Νοσοκομείο Αναφοράς του Τιμπού και στο Περιφερειακό Νοσοκομείο Αναφοράς Μονγκάρ, ενώ υπηρέτησε επίσης ως σύμβουλος ουρολόγος στο Εθνικό Νοσοκομείο Αναφοράς του Τιμπού για 11 χρόνια. Αφού πλήρωσε περίπου 6.2 εκατομμύρια νγκούλτρουμ στην Βασιλική Επιτροπή Δημόσιας Διοίκησης, παραιτήθηκε από το Εθνικό Νοσοκομείο Αναφοράς του Τιμπού ως ουρολόγος για να συμμετάσχει στην πολιτική το 2013.

Πολιτική καριέρα
----------------

Ο Τσέρινγκ συμμετείχε στις εκλογές Εθνοσυνέλευσης του 2013, αλλά το κόμμα του αποκλείστηκε στον πρώτο γύρο.

Στις 14 Μαΐου 2018, ο Τσέρινγκ έλαβε 1.155 ψήφους και εξελέγη πρόεδρος του Ντρούκ Νιαμρούπ Τσογκπά (DNT) μόλις πέντε μήνες πριν από τις εκλογές για την τρίτη εθνική συνέλευση.

Εκλέχτηκε στην Εθνική Συνέλευση του Μπουτάν ως υποψήφιος του DNT από την εκλογική περιφέρεια του Νότιου Τιμπού στις εκλογές της Εθνικής Συνέλευσης του Μπουτάν το 2018. Έλαβε 3.662 ψήφους, νικώντας τον Κίνλεϊ Τσέρινγκ, υποψήφιο του DPT. Το κόμμα του κέρδισε τον μεγαλύτερο αριθμό εδρών στις εκλογές της Εθνικής Συνέλευσης του 2018, φέρνοντας τον Τσέρινγκ στην πρωθυπουργία  και το Ντρούκ Νιαμρούπ Τσογκπά στην κυβέρνηση για πρώτη φορά.

Ο[*νεκρός σύνδεσμος*] Ναρέντρα Μόντι με τον Λοτάι Τσέρινγκ, στο Ραστραπάτι Μπαβάν, στο Νέο Δελχί στις 28 Δεκεμβρίου του 2018
### Πρωθυπουργία

Στις 7 Νοεμβρίου 2018, αντικατέστησε τον Τσέρινγκ Τομπγκάι και ορκίστηκε ως ο τρίτος δημοκρατικά εκλεγμένος πρωθυπουργός του Μπουτάν.

Στις 27 Δεκεμβρίου 2018, έφτασε στην Ινδία (τριήμερη επίσκεψη) στο πρώτο του ταξίδι στο εξωτερικό αφού ανέλαβε το αξίωμα.

#### Υπουργικό συμβούλιο

Ο Τσέρινγκ ανακοίνωσε τους 10 υπουργούς του στις 3 Νοεμβρίου 2018.

Βραβεύσεις
----------

* 1991: Του απονεμήθηκε το Χρυσό Μετάλλιο του Πατέρα Γουίλιαμ Μάκεϊ για ακαδημαϊκή αριστεία στο Σερούμπτσε.
* 2005: Του απονεμήθηκε το βραβείο Άψαλτου Ήρωα Συμπαράστασης (Unsung Hero of Compassion) από τον 14ο Δαλάι Λάμα.
* 2017: Του απονεμήθηκε το Μετάλλιο του Αγαπημένου του Δράκου του Κεραυνού (*Druk Thuksey*) από τον Βασιλιά Γίγκμε Κεσάρ Ναμγκιάλ Βανγκτσούκ για την «ανιδιοτελή και αφοσιωμένη υπηρεσία του στο Τσάουα-Σουμ (ο Βασιλιάς μας, η χώρα μας και ο λαός μας)».
* 2018: Βασιλικό μαντήλι του Βασιλιά Γίγκμε Κεσάρ Ναμγκιάλ Βανγκτσούκ.

Παραπομπές
----------

1. ↑  «'I like to operate': Bhutan's PM spends weekends as a surgeon». 10 Μαΐου 2019.
2. ↑  «Dr Lotay Tshering is the prime minister candidate». www.kuenselonline.com. 23 Οκτωβρίου 2018.
3. ↑  «Narendra Modi congratulates newly elected PM of Bhutan». Hindustan Times. 19 Οκτωβρίου 2018.
4. ↑  «DNT elects Dr. Lotay Tshering as President and Dasho Sherub Gyeltshen as Vice President - BBS» (στα αγγλικά). *BBS*. 14 May 2018.. Ανακτήθηκε στις 16 October 2018.
5. ↑  «Ready to lead DNT, says Dr Lotay Tshering – KuenselOnline». *www.kuenselonline.com* (στα Αγγλικά). Ανακτήθηκε στις 16 Οκτωβρίου 2018.
6. ↑  «Dr Lotay Tshering». *www.facebook.com*.
7. ↑  «Bhutan 2018 Elections». *www.peldendrukpa.com*. Αρχειοθετήθηκε από το πρωτότυπο στις 11 Ιανουαρίου 2021. Ανακτήθηκε στις 9 Νοεμβρίου 2020.
8. ↑  «DNT cannot be stronger than 2018's team».
9. 1 2  «MMCH accords reception to its ex-student Bhutanese PM» (στα αγγλικά). *The Financial Express*. 14 April 2019.. Ανακτήθηκε στις 14 April 2019.
10. 1 2 3 4 5 6  «11 Things To Know About Bhutan's New Prime Minister Dr Lotay Tshering». *bhutantimes.com*.
11. ↑  «Dr. Ugyen Dema, spouse of Prime Minister of Bhutan, visited Shinepukur Ceramics». *The Financial Express*. 14 April 2019.. Ανακτήθηκε στις 6 August 2019.
12. 1 2  Chaudhury, Dipanjan Roy (20 October 2018). «Centre-left DNT win may strengthen India-Bhutan relations». *The Economic Times*. .
13. ↑  «DNT elects Dr. Lotay Tshering as President and Dasho Sherub Gyeltshen as Vice President». 14 Μαΐου 2018.
14. ↑  «North and South Thimphu ayes for DNT – KuenselOnline». Kuenselonline.com. 19 Οκτωβρίου 2018. Ανακτήθηκε στις 17 Δεκεμβρίου 2018.
15. ↑  «DNT confirms Dr Lotay Tshering as its PM nominee». 23 Οκτωβρίου 2018.
16. ↑  «Bhutan chooses new party to form government». Times of India.
17. ↑  «Dr Lotay Tshering sworn in as Bhutan's new prime minister». The New Indian Express. 7 Νοεμβρίου 1954. Ανακτήθηκε στις 8 Νοεμβρίου 2018.
18. ↑  «Lotay Tshering sworn in as Bhutan's new prime minister - Xinhua | English.news.cn». Xinhuanet.com. 19 Απριλίου 2017. Αρχειοθετήθηκε από το πρωτότυπο στις 11 Νοεμβρίου 2018. Ανακτήθηκε στις 8 Νοεμβρίου 2018.
19. ↑  «New PM's Cabinet inaugurated in Bhutan». English.kyodonews.net. Ανακτήθηκε στις 8 Νοεμβρίου 2018.
20. ↑  «Maiden foreign tour: Bhutan PM Lotay Tshering arrives in India». 27 Δεκεμβρίου 2018.
21. ↑  «Bhutanese PM Lotay Tshering arrives in India on maiden foreign visit». *WION*.
22. ↑  «Bhutan's Newly Elected Prime Minister Lotay Tshering Unveiled The 10 Cabinet Ministers on 3 November 2018». *www.bhutantimes.com*.
23. ↑  «His Majesty confers Dakyen to PM, appoints ministers and grants Orange Kabney to Speaker, OL - BBS». 7 Νοεμβρίου 2018.